
DĖL LIETUVOS RESPUBLIKOS RYŠIŲ REGULIAVIMO TARNYBOS DIREKTORIAUS 2004 M. RUGSĖJO 16 D. ĮSAKYMO NR. 1V-292 „DĖL DOKUMENTŲ TEIKIMO LIETUVOS RESPUBLIKOS RYŠIŲ REGULIAVIMO TARNYBAI TAISYKLIŲ PATVIRTINIMO“ PAKEITIMO
2009 m. gegužės     d. Nr. 

Vilnius

Vadovaudamasis Lietuvos Respublikos elektroninių ryšių įstatymo (Žin., 2004, Nr. 69-2382) 7 straipsnio 6 dalies 7 punktu bei atsižvelgdamas į Lietuvos Respublikos Vyriausybės 2009 m. balandžio 29 d. pasitarimo protokolą Nr. 33:
1. Pakeičiu Dokumentų teikimo Lietuvos Respublikos ryšių reguliavimo tarnybai taisykles, patvirtintas Lietuvos Respublikos ryšių reguliavimo tarnybos direktoriaus 2004 m. rugsėjo 16 d. įsakymu Nr. 1V-292 „Dėl Dokumentų teikimo Lietuvos Respublikos ryšių reguliavimo tarnybai taisyklių patvirtinimo“ (Žin., 2004, Nr. 141-5171; 2005, Nr. 73-2675):
1.1. Išdėstau 7.3 punktą taip:

„7.3. jei suinteresuotas asmuo ar jo įgaliotas asmuo teikdamas dokumentų nuorašus (kopijas) kartu pateikia ir dokumentų originalus, tačiau jų nepalieka Tarnyboje, dokumentų nuorašų (kopijų) tikrumas yra paliudijamas dokumentus priimančio Tarnybos tarnautojo parašu, nurodant Tarnybos tarnautojo pareigas, vardą, pavardę, datą ir žymą, kad dokumento nuorašas (kopija) tikras.“
1.2. Papildau šiuo 81 punktu:
„81. Esant pagrįstų abejonių dėl pateiktų dokumentų nuorašų (kopijų) tikrumo, Tarnyba turi teisę pareikalauti, kad dokumentus pateikęs asmuo pateiktų Tarnybai dokumentų originalus (sutikrinti su pateiktu nuorašu (kopija)) ar notaro patvirtintus nuorašus (kopijas).“ 

1.3. Įrašau 11 punkte vietoj skaičių ir žodžio „8 ir 9“ skaičius ir žodį „9 ir 10“. 
1.4. Išdėstau 12 punktą taip: 
„12. Užsienio valstybėse išduoti dokumentai turi būti legalizuoti Dokumentų legalizavimo ir tvirtinimo pažyma (Apostille) tvarkos aprašo, patvirtinto Lietuvos Respublikos Vyriausybės 2006 m. spalio 30 d. nutarimu Nr. 1079 (Žin., 2006, Nr. 118-4477), nustatyta tvarka. Šio punkto reikalavimai netaikomi Taisyklių 9, 10 ir 11 punktuose numatytais atvejais.“

1.5. Išdėstau 19 punktą taip:
„19. Tinklalapyje pateikti elektroniniai dokumentai saugomi vadovaujantis Bendrųjų dokumentų saugojimo terminų rodykle, patvirtinta Lietuvos archyvų departamento prie Lietuvos Respublikos Vyriausybės generalinio direktoriaus 1997 m. rugpjūčio 15 d. įsakymu Nr. 38 (Žin., 1997, Nr. 78-2006; 2006, Nr. 3-86).“

2. Nurodau paskelbti šį įsakymą oficialiame leidinyje „Valstybės žinios“.

